L 228/24 Euroopan yhteisöjen virallinen lehti 8.9.2000 KOMISSION ASETUS (EY) N:o 1899/2000, annettu 7 päivänä syyskuuta 2000, väliaikaisen polkumyyntitullin käyttöönotosta Intiasta ja Korean tasavallasta peräisin olevien polyesterikatkokuitujen tuonnissa annetun asetuksen (EY) N:o 1472/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojatumisesta 22 päivänä joulukuuta 1995 annetun neuvoston asetuksen (EY) N:o 384/96 ('), sellaisena kuin se on viimeksi muutettuna asetuksella (EY) N:o 905/98 (?), ja erityisesti sen 7 artiklan, on kuullut neuvoa-antavaa komiteaa asiasta, sekä katsoo seuraavaa: (1) — Komission asetuksella (EY) N:o 1472/2000 (?) komissio otti käyttöön väliaikaisen polkumyyntitullin Intiasta ja Korean tasavallasta peräisin olevien polyesterikatkokui- tujen tuonnissa. (2) — Erään yhteistyössä toimineen vientiä harjoittavan korea- laisen tuottajan sekä siihen etuyhteydessä olevan Koreassa toimivan kauppayrityksen polkumyyntimargi- naali, johon toimenpide perustui, oli merkitty virheelli- sesti tietokoneen laskutaulukossa olleen virheellisen laskukaavan takia. (3) — Erityisesti Soulissa toimivien SK Chemicals Co. Ltd:n ja SK Global Co. Ltd:n johdanto-osan 59 kappaleessa todetun 9,7 prosentin polkumyyntimarginaalin on oltava 5,3 prosenttia. (4) — Lisäksi asetuksen artiklaosassa näitä kahta yritystä varten käyttöön otettava polkumyyntitulli oli määritelty väärin, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1472/2000 1 artiklan 2 kohdan taulukossa SK Chemicals Co. Ltd, 948-1, Daechi 3-dong, Kangnam-ku, Soul 135-283, Korea ja SK Global Co. Ltd, 36-1, 2Ga, Ulchiro, Chung-Gu, Soul, Korea, ”9,7 %”:n tulli ”5,3 %”:lla. 2 artikla Edellä 1 artiklassa mainittu muutos tulee voimaan asetuksen (EY) N:o 1472/2000 voimaantulosta alkaen. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 7 päivänä syyskuuta 2000. () EYVL L 56, 6.3.1996, s. 1. () EYVL L 128, 30.4.1998, s. 18. () EYVL L 166, 6.7.2000, s. 1. Komission puolesta Pascal LAMY Komission jäsen